CELEX: 52011HB0007
Language: el
Date: 2011-06-09 00:00:00
Title: Σύσταση της Ευρωπαϊκής Κεντρικής Τράπεζας, της 9ης Ιουνίου 2011 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Oesterreichische Nationalbank (ΕΚΤ/2011/7)

15.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 174/6
            
         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 9ης Ιουνίου 2011
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Oesterreichische Nationalbank
   (ΕΚΤ/2011/7)
   2011/C 174/04
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τo άρθρo 27.1,
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Σύμφωνα με το άρθρο 37 παράγραφος 1 του ομοσπονδιακού νόμου περί της Oesterreichische Nationalbank, η γενική συνέλευση της Oesterreichische Nationalbank υποχρεούται να εκλέγει κάθε έτος δύο εξωτερικούς ελεγκτές και δυο αναπληρωτές εξωτερικούς ελεγκτές. Οι αναπληρωτές εξωτερικοί ελεγκτές διορίζονται μόνο στην περίπτωση που οι εξωτερικοί ελεγκτές αδυνατούν να διενεργήσουν τον έλεγχο.
            
         
               (3)
            
            
               Η θητεία των εξωτερικών ελεγκτών και των αναπληρωτών εξωτερικών ελεγκτών της Oesterreichische Nationalbank έληξε με το πέρας του ελέγχου για το οικονομικό έτος 2010. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2011.
            
         
               (4)
            
            
               Η Oesterreichische Nationalbank επέλεξε για το οικονομικό έτος 2011 τους TPA Horwath Wirtschaftsprüfung GmbH και Ernst & Young Wirtschaftsprüfungsgesellschaft m.b.H. ως νέους εξωτερικούς ελεγκτές από κοινού, καθώς και τους KPMG Austria GmbH Wirtschaftsprüfungs- und Steuerberatungsgesellschaft και Deloitte Audit Wirtschaftsprüfungs GmbH ως νέους αναπληρωτές εξωτερικούς ελεγκτές από κοινού.
            
         
               (5)
            
            
               Η θητεία των εξωτερικών ελεγκτών είναι ανανεώσιμη σε ετήσια βάση και η συνολική της διάρκεια δεν υπερβαίνει τα πέντε έτη, η δε θητεία των αναπληρωτών εξωτερικών ελεγκτών μπορεί να ανανεωθεί μόνο μία φορά.
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   
               1.
            
            
               Συνιστάται ο από κοινού διορισμός των TPA Horwath Wirtschaftsprüfung GmbH και Ernst & Young Wirtschaftsprüfungsgesellschaft m.b.H ως των εξωτερικών ελεγκτών της Oesterreichische Nationalbank για το οικονομικό έτος 2011.
            
         
               2.
            
            
               Συνιστάται ο από κοινού διορισμός των KPMG Austria GmbH Wirtschaftsprüfungs- und Steuerberatungsgesellschaft και Deloitte Audit Wirtschaftsprüfungs GmbH ως των αναπληρωτών εξωτερικών ελεγκτών της Oesterreichische Nationalbank για το οικονομικό έτος 2011.
            
         
               3.
            
            
               Η θητεία των εξωτερικών ελεγκτών είναι ανανεώσιμη σε ετήσια βάση, έχει συνολική διάρκεια που δεν υπερβαίνει τα πέντε έτη και λήγει το αργότερο με τη λήξη του οικονομικού έτους 2015. Η θητεία των αναπληρωτών εξωτερικών ελεγκτών μπορεί να ανανεωθεί μόνο μία φορά και λήγει με τη λήξη του οικονομικού έτους 2012.
            
         
      Φρανκφούρτη, 9 Ιουνίου 2011.
      
         
            Ο Πρόεδρος της ΕΚΤ
         
         Jean-Claude TRICHET